Kamu bisa jelasin ke aku soal Abdullah Ahmad dalam bahasa minangkabau?

H. Abdullah Ahmad (1878-1933) adolah salah satu tokoh panulih, pandidiak, jo ulama pambaharu tanamo nan barasa dari Sumatera Barat. Baliau gigih mandorong pambaharuan pamikiaran jo pandidiakan Islam di Sumatera Barat, antaro lain jo caro mandirian Adabiyah School (1909) di Padang, sarato manabikan surek kaba Islami Al-Munir (1911-16). Baliau pun marupoan salah satu tokoh awa Sarekat Islam (SI putiah) di Minangkabau, dan tamasuak dari ulama Kaum Mudo.

Sakola Adabiyah School nan baliau bina tasabuik maajaan pangatauan umum sarupo sakola Balando, tatapi ditambahan juo jo babagai palajaran Islami. Pado taun 1916, Pamarentah Hindia Balando bahkan maakui baiaknyo mutu pandidiakan di sakola tu, inggo babarapo urang Balando diangkek sabagai guru dan sakola mandapekan subsidi. Sakola tu manjadi palopor jo conto untuak alim ulama lainnyo, nan kudian mambangun pulo sakola nan sarupo tu, misanyo Diniyah School di Padang Panjang (1915) dek Zainuddin Labai al-Yunusi, Diniyah School di Batusangkar (1918) dek Mahmud Yunus, dll.

Pado taun 1925, Abdullah Ahmad jo Djamaluddin Thaib mandirian Persatuan Guru-guru Agama Islam (PGAI), untuak malawan pangaruah kuminih nan lah mulai taseba di Sumatera Barat katiko itu.